**Noteikumu projekta „Grozījumi Ministru kabineta 2018.gada 11.septembra noteikumos Nr.585 “Noteikumi par darbības programmas „Izaugsme un nodarbinātība” 9.3.2. specifiskā atbalsta mērķa „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases ceturto kārtu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta *“Grozījumi Ministru kabineta 2018.gada 11.septembra noteikumos Nr.585 “Noteikumi par darbības programmas „Izaugsme un nodarbinātība” 9.3.2. specifiskā atbalsta mērķa „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases ceturto kārtu””* (turpmāk –noteikumu projekts) mērķis:   1. atļaut arī pašvaldību kapitālsabiedrībām iesniegt projektu iesniegumus 9.3.2. specifiskā atbalsta mērķa „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” (turpmāk – SAM 9.3.2.) ceturtās kārtas ietvaros; 2. precizēt atbalsta piešķiršanas nosacījumus pašvaldībām; 3. veikt tehniskā rakstura precizējumus. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pamatojoties uz Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Īstenojot veselības aprūpes reformu ģimenes ārstu prakšu sadarbība tiks veicināta, izmantojot divus sadarbības veidus: primārās veselības aprūpes centru (turpmāk – PAC) veidošana un ģimenes ārstu sadarbības praksēm. Veselības ministrija rīkojumā, kas pieejams tīmekļa vietnē http://esfondi.vm.gov.lv/lat/2014\_\_2020gads/eraf\_sam\_932/4\_karta, nosaka turpmākos ģimenes ārstu prakšu attīstības modeļus:   I modelis: Individuālās ģimenes ārsta prakses;  II modelis: Sadarbības prakses;  III modelis: Primārās aprūpes centrs (PAC).  PAC paredzēts īstenot pašvaldībās pilotprojektu veidā īstenojot ierobežotu skaitu projektu. Veselības ministrija sadarbībā ar pašvaldībām nosaka SAM 9.3.2. ceturtās kārtas ietvaros atbalstāmos konkrētu pašvaldību PAC (noteikti Veselības ministrijas rīkojumā). Saskaņā ar rīkojumu uz atbalstu pilotprojektu īstenošanai PAC attīstībai, var pretendēt šādas pašvaldības:   1. Bauskas novada pašvaldība; 2. Liepājas pilsētas pašvaldība; 3. Rīgas pilsētas pašvaldība; 4. Siguldas novada pašvaldība; 5. Valmieras pilsētas pašvaldība.   Attiecīgi pēc pilotprojektu īstenošanas tiks izvērtēta šādu PAC darbības efektivitāte, kas ļaus turpmāk pieņemt izsvērtus lēmumus par šādu attīstības modeļu nepieciešamajiem uzlabojumiem, ieviešanu, finansēšanu u.c. to darbību raksturojošiem faktoriem, nepieciešamības gadījumā veicot atbilstošas izmaiņas nozares normatīvajā regulējumā.  Šobrīd spēkā esošā 2018.gada 11.septembra noteikumu Nr.585 *“Noteikumi par darbības programmas „Izaugsme un nodarbinātība” 9.3.2. specifiskā atbalsta mērķa „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases ceturto kārtu”* (turpmāk – MK noteikumi Nr.585) redakcija nosaka, ka SAM 9.3.2 ceturtās kārtas projekta iesniedzējs, kas pēc sadarbības iestādes lēmuma par projekta iesnieguma apstiprināšanu kļūst par finansējuma saņēmēju un kas projekta ietvaros plāno attīstīt primārās aprūpes centrus, var būt tikai pašvaldība vai tās iestāde, kas nodrošina telpas vai telpas un aprīkojumu valsts apmaksāto ģimenes ārsta pakalpojumu sniegšanai.  Gatavojoties PAC atlasei tika konstatēts, ka atsevišķās pašvaldībās ir deleģējuma līgums veselības aprūpes pakalpojumu sniegšanai ne tikai tās iestādēm, bet arī kapitālsabiedrībām, kurās pašvaldībai pieder kapitāla daļas vai balsstiesīgās akcijas.  Lai neradītu šķēršļus pašvaldībām, īstenojot projektus SAM 9.3.2. ceturtās kārtas ietvaros, kā finansējuma saņēmējus piesaistīt tās kapitālsabiedrības, un neveidotu pašvaldībām administratīvo slogu primāro aprūpes centru izveidē, nepieciešams veikt grozījumus MK noteikumos Nr.585 un precizēt 10.3.apakšpunkta un 11.punkta redakciju, nosakot, ka arī kapitālsabiedrībām, kurās pašvaldībai pieder kapitāla daļas vai balsstiesīgās akcijas, var būt par projektu iesniedzējiem SAM 9.3.2. ceturtās kārtas ietvaros. Šīs izmaiņas skar gan SAM 9.3.2. ceturtās kārtas pirmās apakškārtas nākamas atlases, gan otro apakškārtu.   1. Šobrīd MK noteikumu Nr.585 VII. sadaļas *“Atbalsta piešķiršanas nosacījumi pašvaldībām”* redakcija nosaka, ka attiecībā uz pašvaldībām (kas iznomā telpas ģimenes ārstu praksēm) - ja pašvaldības iznomā sev piederošas telpas vai telpas un aprīkojumu atbilstoši Ministru kabineta 2018.gada 20.februāra noteikumu Nr.97 *“Publiskas personas mantas iznomāšanas noteikumi”* 3.sadaļas *“Nomas maksas noteikšanas metodika, ja nekustamo īpašumu iznomā publiskai personai vai tās iestādei, kapitālsabiedrībai vai privātpersonai publiskas funkcijas vai deleģēta valsts pārvaldes uzdevuma veikšanai”* (turpmāk – MK noteikumu Nr.97 3.sadaļa) nosacījumiem, tad Centrālās finanšu un līgumu aģentūras (turpmāk – CFLA) piešķirtais atbalsts pašvaldībai SAM 9.3.2. projektu īstenošanas darbībām nekvalificējas kā komercdarbības atbalsts.   Lai pārliecinātos, ka pašvaldība noteikusi nomas maksu atbilstoši MK noteikumu Nr.97 3.sadaļas nosacījumiem, nepieciešams apliecinājums par atbilstību vai atsauce domes lēmumā un/vai nomas līgumā ar ģimenes ārstu. Vienlaikus pašvaldībai jāapliecina, ka, nodrošinot sasniegto rezultātu ilgtspēju, telpās, kurās tiks veikti ieguldījumi, tiks nodrošināta ģimenes ārsta pakalpojumu sniegšana visu projekta īstenošanas laiku un pēcuzraudzības periodu, bet ne mazāk kā infrastruktūrā veikto ieguldījumu amortizācijas termiņā, saglabājot nomas maksu atbilstošu MK noteikumu Nr.97 3.sadaļas nosacījumiem.  Taču gadījumos, kad pašvaldība ir noteikusi nomas maksu, kas ir zemāka par tirgus cenu (tai skaitā arī nomas maksa, kas ir noteikta atbilstoši MK noteikumu Nr.97 3.sadaļas nosacījumiem un ir zemākā par tirgus cenu), tad pašvaldības piešķirtais atbalsts ģimenes ārstam pašvaldībai piederošā nekustāmā īpašuma iznomāšanai, kas aprēķināts kā starpība starp tirgus cenu un faktiski piemēroto nomas maksu, kvalificējas kā komercdarbības atbalsts. Neskatoties uz to, ka MK noteikumu Nr.97 3.sadaļas nosacījumus piemēro gadījumos, ja nekustamo īpašumu iznomā publiskai personai vai tās iestādei, kapitālsabiedrībai vai privātpersonai publiskas funkcijas vai deleģēta valsts pārvaldes uzdevuma veikšanai, kas parasti nekvalificējas kā komercdarbības atbalsts, tomēr konkrētajā gadījumā ģimenes ārsts kā telpu nomnieks būs saimnieciskās darbības veicējs, līdz ar to konkrētajā gadījumā iznomāšana ģimenes ārstam ir vērtējama no komercdarbības atbalsta viedokļa.  Šo atbalstu, kas aprēķināts kā starpība starp noteikto nomas maksu un tirgus cenu (atbilstoši neatkarīga vērtētāja noteiktai tirgus cenai), pašvaldība piešķir telpu un aprīkojuma nomniekam (ģimenes ārsta praksei) saskaņā ar Komisijas 2013.gada 18.decembra Regulu (EK) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108.panta piemērošanu de minimis atbalstam (turpmāk - Komisijas Regula Nr. [1407/2013](http://eur-lex.europa.eu/eli/reg/2013/1407/oj/?locale=LV)) vai kā kompensācija par vispārējas tautsaimnieciskas nozīmes pakalpojuma sniegšanu atbilstoši Eiropas Komisijas 2011.gada 20.decembra 2012/21/ES lēmumu par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju ar sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas lēmums 2012/21/ES).  Atbalsta piešķīrējs – pašvaldība, ja atbalsts tiek piešķirts kā de minimis atbalsts, veic piešķirtā atbalsta uzskaiti vienotajā de minimis sistēmā atbilstoši 2018.gada 21.novembra Ministru kabineta noteikumiem Nr.715 “*Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”*.  Savukārt, ja pašvaldība iznomā sev piederošās telpas vai telpas un aprīkojumu par tirgus cenu, kas noteikta atbilstoši MK noteikumu Nr.97 4.sadaļas *“Nosacītās nomas maksas noteikšanas metodika, ja nomas objektu iznomā privāto tiesību subjektam”* nosacījumiem, tad atbalsta saņēmējs ir pati pašvaldība un pašvaldībai piešķirtais atbalsts SAM 9.3.2. projektu īstenošanas darbībām tiks piešķirts de minimis atbalsta veidā, bet gadījumā, ja atbalsta limits pašvaldībai ir izsmelts – projekts nav atbalstāms (jo sniegt atbalstu saskaņā ar Lēmumu 2012/21/ES nav iespējams, jo pašvaldība nav sabiedrisko pakalpojumu sniedzējs veselības aprūpes jomā).  Ņemot vērā, ka MK noteikumi Nr.97 attiecas uz publiskas personas mantas iznomāšanu un tie nav attiecināmi uz publiskas personas kapitālsabiedrībai piederošas mantas iznomāšanu, publiskas personas kapitālsabiedrībai tās nekustamā īpašuma iznomāšanai ir jāpiemēro ar tās kapitāla daļu turētāju saskaņotu kapitālsabiedrības nekustamā īpašuma iznomāšanas kārtību atbilstoši Publiskas personas finanšu līdzekļu un mantas izšķērdēšanas novēršanas likuma 6.4 panta pirmajai daļai.  Tādējādi, lai pašvaldības kapitālsabiedrībai, kurās pašvaldībai pieder kapitāla daļas vai balsstiesīgās akcijas, piešķirtais atbalsts SAM 9.3.2. projektu īstenošanas darbībām nekvalificētos kā komercdarbības atbalsts, tās nekustamā īpašuma iznomāšanas kārtībā nomas maksa un papildu maksājumi (nekustamā īpašuma uzturēšanai nepieciešamo pakalpojumu, elektroenerģijas, sakaru pakalpojumu izmaksas un citas nomas līgumā paredzētās izmaksas), nosakāmi tā, lai pilnīgi segtu iznomātāja izdevumus, kas saistīti ar iznomājamā objekta pārvaldīšanu iznomāšanas periodā (t.i. pēc analoģijas ar MK noteikumu Nr.97 3.sadaļas nosacījumiem). Pēc analoģijas gadījumā, ja noteiktā nekustāmā īpašuma nomas maksa ir zemāka par tirgus cenu vai tirgus cenu līmenī, tad uz pašvaldību kapitālsabiedrībām attiecās tie paši valsts atbalsta uzskaites nosacījumi kā uz pašvaldībām.  Lai nodrošinātu nepārprotamu interpretāciju, nepieciešams veikt grozījumus MK noteikumos Nr.585 un precizēt VII. sadaļas *“Atbalsta piešķiršanas nosacījumi pašvaldībām”* nosacījumus, skaidri nodalot pašvaldības (kas piešķir atbalstu telpu nomai zem tirgus cenas) un CFLA (kas piešķir atbalstu SAM 9.3.2. projektu īstenošanas darbībām) kompetenci.   1. Atbilstoši Finanšu ministrijas kā vadošās iestādes norādījumam MK noteikumus Nr.585 ir paredzēts papildināt ar jaunu 71. un 72.punktu, kas skaidri un nepārprotami nosaka šo noteikumu paredzēta atbalsta (de minimis vai kompensāciju veidā par pakalpojumiem ar vispārēju tautsaimniecisku nozīmi) piešķiršanas brīdi (lēmuma par atbalsta piešķiršanu juridiskais ietvars), kad atbalsta pretendentam ir piešķirtas likumīgās tiesības saņemt atbalstu. 2. Tehniskā rakstura grozījumi, kas paredz precizēt, ka 34. un 35.punktā minētie atbalsta piešķiršanas nosacījumi attiecas arī uz 11.punktā minētajiem finansējuma saņēmējiem.   Noteikumu projektam nav ietekmes uz finansējuma saņēmējiem un īstenošanā esošajiem projektiem, jo SAM 9.3.2. ceturtās kārtas izsludinātas pirmās apakškārtas pirmajā atlasē neviena no pašvaldības kapitālsabiedrībām nebija iesniegusi projektu par individuālo ģimenes ārstu prakšu un sadarbības prakšu attīstību, kā arī precizējumiem valsts atbalsta regulējumā ir tikai tehnisks raksturs (valsts atbalsta piešķiršanas brīdis un uzskaite) un tiem nav ietekmes uz iesniegtajiem un apstiprinātajiem projektiem. Šobrīd ir noslēgusies pirmās projektu iesniegumu atlases apakškārtas pirmā atlase par individuālo ģimenes ārstu prakšu un sadarbības prakšu attīstību un ņemot vērā pieejamo attiecināmo finansējumu un iesniegto projektu iesniegumu apjomu, tiks rīkota nākama pirmās apakškārtas projektu iesniegumu atlase par individuālo ģimenes ārstu prakšu un sadarbības prakšu attīstību par atlikušo finansējumu. Atlases kārtas ir plānots organizēt tik ilgi, kamēr ir pieejams finansējums.  Noteikumu projektā noteiktas normas tiks piemērotas no noteikumu projekta spēkā stāšanās brīža. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādē tika iesaistīta Veselības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1. Komisijas Regula Nr. [1407/2013](http://eur-lex.europa.eu/eli/reg/2013/1407/oj/?locale=LV); 2. Komisijas lēmums 2012/21/ES. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1. Komisijas Regula Nr. [1407/2013](http://eur-lex.europa.eu/eli/reg/2013/1407/oj/?locale=LV); 2. Komisijas lēmums 2012/21/ES. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regula Nr. [1407/2013](http://eur-lex.europa.eu/eli/reg/2013/1407/oj/?locale=LV) | Noteikumu projekta 35.1punkts | Tiek ieviesta pilnībā  Atbildīgā institūcija – Sadarbības iestāde | Netiek paredzētas stingrākas prasības |
| Komisijas lēmums 2012/21/ES | Noteikumu projekta 35.1punkts | Tiek ieviesta pilnībā  Atbildīgā institūcija – Sadarbības iestāde | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | MK noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. | | |
| Cita informācija | Nav | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | | |
| A | B | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Iekļauj informāciju atbilstoši instrukcijas 58.1. apakšpunktam | Noteikumu projekts šo jomu neskar. | Noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tiks publicēta mājas lapā, vienlaicīgi ar noteikumu projekta izsludināšanu valsts sekretāru sanāksmē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Tiesību akta projekts nodrošina ātrāku un kvalitatīvāku SAM 9.3.2. mērķu sasniegšanu un pakalpojumu pieejamību sabiedrības interesēs un tam nav ietekmes uz sabiedrības interesēm un pienākumiem, līdz ar to nav nepieciešams organizēt sabiedrības informēšanas pasākumus saistībā ar šī projekta izstrādi. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – CFLA. Projekta iesniedzējs un finansējuma saņēmēji ir ārstniecības iestādes un pašvaldības, tās iestādes un kapitālsabiedrības, kas nodrošina telpas ģimenes ārstu pakalpojumu sniegšanai. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3. | Cita informācija | Nav. |

Veselības ministre I. Viņķele

Vīza: Valsts sekretāre D. Mūrmane - Umbraško

Hamandikova 67876012

Natalija.Hamandikova@vm.gov.lv